Այս հոդվածը Խորվաթիայի Սպլիտսկո Դալմատինսկա երկրամասի Բաշկա Վոդա գյուղի մասին է։ Անվան այլ կիրառումների համար *տե՛ս նաև Բաշկա (այլ կիրառումներ)*

**Բաշկա Վոդա** (խորվ.՝ Baška Voda, արտասանություն: [bâʃkaː vɔ̌da]) կամ **Պորտո Բեստոնիո** (իտալ.՝ Porto Bestonio), առողջարանային և զբոսաշրջային գյուղ Խորվաթիայի հարավում՝ Սպլիտսկո Դալմատինսկայի ժուպանությունում։

Փոքրիկ այս գյուղը գտնվում է Խորվաթիա ժամանած զբոսաշրջիկների ուշադրության կենտրոնում։

Աշխարհագրություն
----------------

Բաշկա Վոդա գյուղը գտնվում է Բալկանյան թերակղզու վրա գտնվող Խորվաթիա պետության հարավային նեղ անդրծովյան հատվածում՝ Դալմաթիայի պատմական երկրամասում։ Բնակավայրի ափերը ողողում է Ադրիատիկ ծովի ջրերը։

Կլիման միջերկրածովային է և ծովի ազդեցությունը կարևոր դեր ունի գյուղի կլիմայի ձևավորման գործում։ Տարվա ամենատաք եղանակը հուլիս-օգոստոսն է։ Օգոստոսյան միջին ջերմաստիճանը գերազանցում է 25 °C-ը։

Առողջարանային այս գյուղը հայտնի է իր կարմիր կտուրներ ունեցող ցածրահարկ շենքերով։

Բնակչություն
------------

Ըստ 2001 թվականին Խորվաթիայի Հանրապետությունում ազգային վիճակագրական ծառայության կողմից կազմակերպած մարդահամարի տվյալների՝ Բաշկա Վոդա գյուղի բնակչությունը կազմում է 2,924 մարդ։

Գյուղի բնակչության ճնշող մեծամասնությունը տեղաբնիկ խորվաթներն են, որոնց բնակչության թվի տոկոսային հարաբերությունը ամբողջ բնակչության մեջ կազմում է 95,5 %։

Գյուղում բնակվող խորվաթները խոսում են խորվաթերենով և դավանում կաթոլիկություն։ Բաշկա Վոդայի տարածքում բնակվում են նաև մեծ քանակությամբ սերբեր, որոնք խորվաթներից հետո համարվում են երկրորդ խոշոր ազգությունը։

Կան նաև որոշակի քանակությամբ բոսնիացիներ և ալբանացիներ։

Անվան ծագումնաբանություն և պատմություն
--------------------------------------

Բաշկա Վոդա բնակավայրի մասին առաջին հիշատակումը եղել է 1688 թվականին։ Առաջին անգամ քարտեզի վրա այն հիշատակվել է *Բասկա* (իտալ.՝ Basca) անունով։

Այն հայտնի էր, որպես գյուղատնտեսական և ձկնորսական փոքրիկ գյուղ։ *«Բաշկա Վոդա»* անվանումը կապված է հին հունական դիցարանի ռազմի աստված Արեսի և ջրերի աստվածուհի Կալլիոպեի որդու՝ Բիստոնի հետ։

Բաշկա Վոդայի տարածքում կատարված հնագիտական հետազոտությունները ցույց են տվել, որ այս վայրրը բնակեցված է եղել դեռևս Հռոմեական կայսրության գոյության ժամանակահատվածում։

Այստեղից հայտնաբերվել են ոսկերչական իրեր, տապանաքարեր և Ալեքսանդր Մակեդոնացու պատկերով մետաղադրամներ։

Տես նաև
-------

* Սպլիտսկո Դալմատինսկա

Պատկերասրահ
-----------

* «Կարմիր կտուրներ» Բաշկա Վոդայում«Կարմիր կտուրներ» Բաշկա Վոդայում
* Գիշերային Բաշկա ՎոդանԳիշերային Բաշկա Վոդան
* Սուրբ Նիկոլայի եկեղեցին գյուղումՍուրբ Նիկոլայի եկեղեցին գյուղում
* Ադրիատիկ ծովի համայնապատկերԱդրիատիկ ծովի համայնապատկեր

Ծանոթագրություններ
------------------

1. ↑  «Բաշկա Վոդա` Սպլիտսկո Դալմատինսկայի ժուպանություն». *dalmacija.hr* (խորվաթերեն). Սպլիտսկո Դալմատինսկա. Վերցված է 2015 թ․ օգոստոսի 25-ին.
2. ↑  Շիմունովիչ, Պյոտր (մարտ, 2014). «Բնակավայրի անվան ծագումնաբանություն» [Նախապատմական, հռոմեական դարաշրջանի Խորվաթիա] (PDF). *Folia onomastica Croatica* (խորվաթերեն). Զագրեբ: Խորվաթիայի գիտությունների և արվեստի ակադեմիա (22): 161. Վերցված է 2016 թ․ հունվարի 18-ին.

Արտաքին հղումներ
----------------

* Բաշկա Վոդայի զբոսաշրջային նշանակություն Արխիվացված 2013-03-18 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բաշկա Վոդա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | NKC: ge627458 · VIAF: 240558888 · WorldCat VIAF: 240558888 |

 |